વડોદરા, તા. 11 : સોશિયલ મીડિયાના જમાનામાં લોકો વાતો કરવાનું ટાળીને સ્માઈલી દ્વારા પોતાની અભિવ્યકિત બતાવતા હોય છે. ત્યારે વડોદરાના ગોત્રી વિસ્તારમાં રહેતા 15 વર્ષના રિષી શાહે ગાર્ડંનિંગ કેવી રીતે કરવું તે વિષય પર પુસ્તક લખ્યું છે, જે વિશે વાત કરતાં રિષીએ જણાવ્યું હતું કે, લોકો ઘરમાં લીલોતરી કરવા માટે નવા અખતરા કરતા હોય છે, જેમાં હજારો રૂપિયાનો વેડફાટ થતો દેખાય છે. લોકોના રૂપિયા બગડે પણ નહીં અને ઘરમાં ઓછા ખર્ચે અને સુંદર ગાર્ડન બને તે માટે મેં ફેશન ધ ગાર્ડનના શીર્ષક હેઠળ પુસ્તક લખ્યું છે જેને નોશન પ્રેસે પબ્લિશ કર્યું છે. આ પુસ્તક વિશ્વભરમાં વેચાશે અને એમેઝોન દ્વારા પણ લોકો ઘેર બેઠાં ઓનલાઈન મેળવી શકશે.